EUROOPAN KOMISSIO Bryssel 25.11.2022 COM(2022) 663 final KOMISSION KERTOMUS EUROOPAN PARLAMENTILLE JA NEUVOSTOLLE Bulgariaa, Slovakiaa ja Liettuaa koskevaan ydinvoimaloiden käytöstäpoiston avustusohjelmaan ja JRC:n ohjelmaan liittyvän työn toteuttamisesta vuonna 2021 ja sitä edeltävinä vuosina













































































































1.Yhteenveto ja kohokohdat Euroopan unionin osarahoittamat ydinvoimaloiden käytöstäpoisto-ohjelmat Bulgariassa, Slovakiassa ja Liettuassa ovat saavuttaneet edellisessä monivuotisessa rahoituskehyksessä (2014–2020) asetetut päätavoitteet, joten ohjelmat ovat siirtyneet käytöstäpoistosuunnitelmiensa seuraaviin vaiheisiin. Käytöstäpoistotoimien edetessä säteilyvaarojen taso on vähentynyt merkittävästi kaikilla kolmella laitosalueella. Erityisen tärkeää tässä on ollut käytettyjen polttoainenippujen poistaminen Liettuan Ignalinan ydinvoimalan reaktorirakennuksissa sijainneista kahdesta suuresta RBMK-reaktorista (samantyyppisiä kuin Tšernobylissä). Nykyiselle vuosien 2021–2027 monivuotiselle rahoituskehykselle on asetettu uusia tavoitteita, ja Euroopan komission Yhteisen tutkimuskeskuksen (JRC) käytöstäpoistoa ja radioaktiivisten jätteiden huoltoa koskeva ohjelma on liitetty samoihin rahoitussääntöihin. Vuodesta 2021 alkaen myönnetyllä yhteisrahoituksella tuetaan Slovakiassa ja Bulgariassa toteutettavien käytöstäpoisto-ohjelmien loppuunsaattamista. Tämän lisäksi sillä autetaan Liettuaa aloittamaan Ignalinan reaktoreiden varsinainen purkaminen, joka on teknisenä haasteena ensimmäinen laatuaan koko maailmassa. Rahoituksella varmistetaan myös, että käytöstäpoiston esivalmistelut ja käytöstäpoistotoimet pääasiassa JRC:n Ispran laitosalueella etenevät tasaisesti. Sillä varmistetaan lisäksi jätehuolto ja vanhentuneiden laitteiden poistaminen kolmella muulla JRC:n laitosalueella, joilla on toiminnassa olevaa ydintutkimusinfrastruktuuria. Vuoden 2021 aikana keskeisten tulevien hankkeiden valmistelutoimet etenivät suunniteltua hitaammin, vaikka käytännön työt edistyivät kentällä, joissakin erityisissä tapauksissa erinomaisesti. Bulgariassa ja Liettuassa varojen käyttöaste ei ollut tyydyttävä, kun taas Slovakiassa ohjelman sidosryhmät tarkistivat aikataulua ja lykkäsivät ohjelman päättymisajankohtaa kahdella vuodella vuoden 2027 loppuun sellaisten aiempien viivästysten vuoksi, joihin sovelletut lieventävät toimenpiteet eivät olleet yhtä tehokkaita kuin toivottiin, mutta ohjelman lopullisten määrärahojen määrä kuitenkin laski. JRC:ssä ohjelma on pääosin edennyt suunnitellusti, vaikka covid-19-pandemia ja muut odottamattomat olosuhteet ovat vaikuttaneet Ispran käytöstäpoistoa varten rakennettavien tukilaitosten rakentamiseen. Vuoden 2021 ohjelmien täytäntöönpanon tärkeimmät kohokohdat ovat seuraavat: ·Matala- ja keskiaktiivisen jätteen loppusijoituslaitoksen (kansallisen loppusijoituslaitoksen) rakentaminen maanpinnan läheisyyteen edistyy Bulgariassa; ·Kahden reaktorin paineastian eli pääreaktorin kotelon paloittelu ja pakkaaminen on saatu päätökseen Slovakiassa; ·Käytettyjen polttoainenippujen viimeisen erän poistaminen käytetyn polttoaineen varastointialtaasta Liettuassa, joten näin ollen (täysin valmis huhtikuussa 2022) molemmat reaktorit valmistellaan purettaviksi; ·Suuria materiaalimääriä, erityisesti metalleja, on kierrätetty kaikilla kolmella laitosalueella siten, että esimerkiksi Slovakiassa metallien vapautumisaste viranomaisvalvonnasta oli yli 95 prosenttia, ja yli 1 800 tonnia kierrätettiin; ·JRC:n käytöstäpoistoa edeltävät toimet ja lupahakemuksen valmistelut Isprassa sekä ohjelmiin liittyvät toimet muissa toimipaikoissa, joissa on toiminnassa oleva infrastruktuuri. Vuosien 2021–2027 monivuotisen rahoituskehyksen yhteiseen välineeseen perustuvassa ydinlaitosten käytöstäpoistossa ja syntyvän jätteen huollossa hyödynnetään synergiaetuja ja tietämyksen jakamista, jotta voidaan varmistaa tietämyksen levittäminen ja kokemusten hyödyntäminen. Samalla kun käytöstäpoisto-ohjelmat ovat tuottaneet ensimmäiset tietotuotteet, JRC on aloittanut erityisen alustan perustamisen EU:n sidosryhmiä varten. Komission edistämä synerginen lähestymistapa on tuottanut tulosta Bulgariassa, jossa aiemmin Slovakiassa käytettyjä dekontaminointilaitteita ja -prosesseja käytetään nyt huomattavasti tehokkaammin ja kustannustehokkaammin. Tämä myönteinen kokemus toistetaan mahdollisuuksien mukaan komission tuella kaikilla laitosalueilla siten, että aloitetaan Bulgarian ohjelman kokonaisaikataulun stressitestistä, jotta Slovakiassa saaduista kokemuksista voidaan ottaa oppia ja varmistaa, että ohjelma saadaan päätökseen suunnitelmien mukaisesti vuoden 2030 loppuun mennessä. 2.Ohjelmien kehys EU:n nykyiseen pitkän aikavälin talousarvioon eli vuosien 2021–2027 monivuotiseen rahoituskehykseen sisältyy käytöstäpoistoa ja radioaktiivisen jätteen huoltoa koskevia rahoitusohjelmia, jotka on vahvistettu kahdessa asetuksessa, jäljempänä ’asetukset’, jotka muodostavat yhteisen kehyksen Bulgariassa sijaitseville Kozloduyn ydinvoimalaitoksille (reaktorit 1–4), Slovakiassa sijaitsevalle Bohunice V1 ‑ydinvoimalaitokselle, Liettuassa sijaitsevalle Ignalinan ydinvoimalaitokselle sekä Belgiassa, Saksassa, Italiassa ja Alankomaissa sijaitseville komission Yhteisen tutkimuskeskuksen (JRC) ydintutkimuslaitoksille. Tässä kertomuksessa esitellään näiden ohjelmien puitteissa toteutetun työn edistymistä asetusten 10 artiklan mukaisesti. 2.1.Ydinvoimalaitosten käytöstäpoiston avustusohjelmat Ensimmäisistä ohjelmista, jotka tunnetaan myös nimellä ydinvoimalaitosten käytöstäpoiston avustusohjelmat, annetaan rahoitustukea Bulgariassa, Liettuassa ja Slovakiassa kolmella laitosalueella sijaitsevien kahdeksan ydinreaktorin käytöstäpoistoon. Ohjelmat ovat peräisin 2000-luvun alusta, ja ne perustuvat käytöstäpoistosuunnitelmiin, jotka sisältävät selkeät soveltamisalaa, määrärahoja ja suunnittelua koskevat säännökset. Ohjelmat eivät kata käytetyn ydinpolttoaineen ja radioaktiivisen jätteen geologista loppusijoitusta syvälle kallioperään, ja kukin jäsenvaltio toteuttaa sen neuvoston direktiivissä 2011/70/Euratom edellytetyllä tavalla. Komissio panee näitä ohjelmia täytäntöön välillisen hallinnoinnin avulla, ja se on antanut niiden toteuttamisen Euroopan jälleenrakennus- ja kehityspankin (EBRD) tehtäväksi kaikkien kolmen laitosalueen osalta (vuodesta 2001 lähtien), hankehallinnoinnin kansallisen keskusviraston (CPMA) tehtäväksi Ignalina-ohjelman osalta (vuodesta 2003 lähtien) ja Slovakian kansallisen innovaatio- ja energiaviraston (SIEA) tehtäväksi Bohunice-ohjelman osalta (vuodesta 2016 lähtien). Asetuksissa vahvistettu EU:n rahoitustuki antaa Bulgarialle ja Slovakialle mahdollisuuden saattaa päätökseen sovittujen reaktoreiden käytöstäpoisto ja auttaa Liettuaa etenemään turvallisesti ja vakaasti Ignalinan ydinvoimalan käytöstäpoistossa. Ignalinan ydinvoimalan käytöstäpoisto on laatuaan ensimmäinen, ennennäkemättömän mittava prosessi, jossa otetaan talteen ja pakataan suuri määrä säteilytettyä grafiittia. 2.2.JRC:n käytöstäpoisto- ja jätehuolto-ohjelma

JRC:n käytöstäpoisto- ja jätehuolto-ohjelmaan kuuluu monimuotoinen joukko erityisiä toimia ja hankkeita, joilla on siihen liittyviä tavoitteita. Isprassa (Italia), jossa suurin osa ydinlaitoksista lopetti toimintansa ennen vuotta 1999 ja jossa on ollut vakiintunut organisaatiorakenne ohjelman käynnistämisestä lähtien, tavoitteisiin kuuluu turvallisen säilyttämisen, käytöstäpoistoa edeltävien toimien, käytöstäpoiston ja jätehuollon tavoitteita, jotka kattavat useita vanhentuneita suuria laitoksia ja jäte-eriä. Muiden laitosalueiden (Geel Belgiassa, Karlsruhe Saksassa ja Petten Alankomaissa) tavoitteet keskittyvät suurelta osin aiemmin kertyneen jätteen huoltoon, vanhentuneiden laitteiden ja suhteellisen pienten laitosten purkamiseen sekä suunnitelmien ja ryhmien määrittelyyn tulevien käytöstäpoisto- ja jätehuoltotoimien toteuttamiseksi. JRC panee käytöstäpoisto- ja jätehuolto-ohjelman täytäntöön suorassa hallinnoinnissa siten, että JRC:n henkilöstö hallinnoi ohjelmaa, mutta toiminnot on ulkoistettu. 3.Talousarvion toteuttaminen ja yhteisrahoitus Kozloduy- ja Bohunice-ohjelmien rahoitus saatetaan päätökseen nykyisen vuosien 2021–2027 monivuotisen rahoituskehyksen puitteissa. Koska Ignalina-ohjelman on määrä kestää vuoteen 2038, lopullisten määrärahojen ja varojen kokonaismäärän välillä on edelleen merkittävä ero. Bulgaria ja Slovakia ovat perustaneet erityisiä rahastoja, joista käytöstäpoistoa ja radioaktiivisten jätteiden huoltoa rahoitetaan. Näitä rahastoja täydennetään muilla kansallisilla varoilla, jotka ovat peräisin pääasiassa näiden maiden kansallisista talousarvioista. Liettuan hallitus on tehnyt poliittisen sitoumuksen rahoittaa Ignalina-ohjelmaa ohjelman loppuun asti kansallisesta talousarviosta 14 prosentin osuudella kokonaistalousarviosta. Taulukossa 1 esitetään rahoitusosuudet siitä lähtien, kun ohjelma käynnistettiin 2000-luvun alussa, ja ”lopulliset määrärahat”, mukaan lukien ennakoimattomat menot ja riskit. Ydinvoima–laitosten käytöstä–poiston avustus–ohjelma Jäsenvaltio Muut lahjoittajat EU Yhteensä Lopulliset määrärahat Kozloduy 35,7 % 0,6 % 63,7 % 100,0 % 1 358 Bohunice 40,5 % 0,7 % 58,8 % 100,0 % 1 220 Ignalina 14,0 % 0,7 % 60,5 % 75,2 % 3 345 Asetuksissa säädetään yhteisrahoitusosuuksien enimmäismäärät, joita sovelletaan EU:n talousarvioon monivuotisen rahoituskehyksen 2021–2027 puitteissa, ja nämä osuudet ovat 50 prosenttia Kozloduy- ja Bohunice-ohjelmissa ja 86 prosenttia Ignalina-ohjelmassa. Koska ohjelmat ovat eri toteutusvaiheissa, nämä kynnysarvot tarkistetaan Bulgarian ja Slovakian osalta hanketasolla ja Liettuan osalta ohjelmatasolla. JRC:n vanhentuneiden laitosten käytöstäpoiston aikataulu ulottuu 2040-luvulle. Ohjelma kattaa myös vielä toiminnassa olevia koelaitoksia, joiden käytöstäpoisto on suunniteltava laitosten sulkemisen jälkeen. Nykyinen arvioitu Ispran käytöstäpoistotoimien päättymiseen ulottuva talousarvio on 926 miljoonaa euroa. Taulukossa 2 esitetään yhteenveto tehdyistä maksuista ja käytöstäpoisto- ja jätehuolto-ohjelmalle osoitetuista määrärahoista laitosalueittain jaoteltuina, jos nämä tiedot ovat saatavilla. 1999–2020 (todelliset arvot) 2021–2027 (suunniteltu arvo) Varojen kokonaismäärä Ispra 376 260 636 Geel 12 88 247 Petten 18 Karlsruhe 129 Yhteensä 535 348 883 Lähde: JRC:n suora hallinnointi 4.Edistyminen ja tuloksellisuus Komissio mittaa edistymistä ja tuloksellisuutta asetuksissa asetettuihin tavoitteisiin nähden. Seurantatoimien tukemiseksi komissio käyttää suorituskykyindikaattoreita, joihin kuuluu myös ansaittuun arvoon perustuvassa hallintamenetelmässä (EVM) määriteltyjä indikaattoreita. EVM-menetelmää käytetään aikataulun ja kustannusten tarkistamiseen siten, että valvotaan edistymistä suhteessa tuloksellisuusmittauksen lähtötasoon. Samanaikaisesti ohjelmien kriittistä polkua seurataan äärimmäisen tarkasti, ja kun riskejä havaitaan, ehdotetaan lieventäviä toimia. Vuonna 2021 kaikkien kolmen ohjelman osalta havaittiin riskejä, jotka uhkaavat siirtää ohjelmien päättymispäiviä. Erityisesti Bohunice-ohjelman päättymispäivä siirrettiin vuodesta 2025 vuoteen 2027 (ks. lisätietoa jäljempänä). 4.1.Bulgaria – Kozloduy-ohjelma

Kozloduyn voimalan yksiköt 1–4 ovat VVER 440/230 -reaktoreita. Yksiköt 1 ja 2 suljettiin vuonna 2002 ja yksiköt 3 ja 4 vuonna 2006. Käytöstäpoistosta vastaava toimija on Bulgarian energiaministeriön valvonnassa radioaktiivisesta jätteestä vastaava valtionyhtiö SERAW, joka vastaa käytöstäpoistosta sekä matala- ja keskiaktiivisen radioaktiivisen jätteen kansallisen loppusijoituslaitoksen rakentamisesta ja toiminnasta. SERAW on saanut aikaisempina vuosina päätökseen muiden rakennusten kuin reaktorirakennusten purkamisen, ja se on nyt tehostanut dekontaminointi- ja purkamistoimiaan reaktorirakennuksissa kansallisen turvallisuusviranomaisen (BNRA) hyväksymän suunnitelman mukaisesti. Bohunicen ja Kozloduyn reaktoreiden samankaltainen suunnittelu on tarjonnut erinomaisen tilaisuuden jakaa kokemuksia, menetelmiä ja välineitä, mikä pienentää sekä riskejä että kustannuksia. Vuonna 2021 Bohunicestä toimitettiin Kozloduyhin primääripiirien dekontaminointiin tarkoitetut käytetyt dekontaminointilaitteet (kaavio 1), ja arvioitu säästö on noin kahdeksan miljoonaa euroa ja useita kuukausia aikaa. Vuoden 2021 loppuun mennessä SERAW oli käsitellyt 539 tonnia metallia (suunnitellusti) ja luovuttanut kierrätykseen 3 585 tonnia erilaisia materiaaleja (yli vuositavoitteiden). Vanhan radioaktiivisen jätteen ja radioaktiivisen purkujätteen talteenotto, käsittely ja pakkaaminen etenevät suunniteltujen vuosittaisten määrien mukaisesti. Maanpinnan läheisyyteen sijoitettavan matala- ja keskiaktiivisen jätteen loppusijoituslaitoksen (kansallisen loppusijoituslaitoksen) rakentaminen aloitettiin vuonna 2017, ja sen on määrä valmistua lokakuussa 2023. Tämä välitavoite on saavutettava ajoissa, jotta varmistetaan ohjelman loppuunsaattaminen vuoden 2030 loppuun mennessä. Plasmasulatuslaitos on ensimmäinen laatuaan oleva laitos radioaktiivisen jätteen määrän vähentämiseksi. Siinä käytetään erittäin korkean lämpötilan lämpökäsittelyä, jonka tuloksena syntyy kiinteä jätemuoto, joka on erityisen vakaa ja turvallinen. Hanke käynnistyi vuonna 2009, ja käyttövaihe saavutettiin vuonna 2019 siten, että investoinnin suuruus oli yhteensä 8,2 miljoonaa euroa. Vuosina 2019–2021 SERAW toteutti neljä toimintajaksoa, joissa panosjätteen tilavuutta vähennettiin keskimäärin 50-kertaisesti. Ohjelman tuloksellisuuden lähtötaso säilyy ennallaan, ja sen päättymisajankohdaksi on asetettu vuosi 2030. Suunniteltua hitaampi toteuttamisvauhti ja kriittisen polun toimien monimutkainen keskinäinen riippuvuus ovat kuitenkin molemmat merkkejä kasvavasta viivästymisriskistä. Komissio on pyytänyt toteuttamaan kokonaisaikataulua koskevan stressitestin sen varmistamiseksi, että ohjelman päättymisajankohtaa voidaan noudattaa, sekä riskien ja lieventämistoimenpiteiden arvioimiseksi. Kaaviosta 2 käy ilmi tehdyn työn määrä (ansaittu arvo) suhteessa suunnitelmaan (lähtötaso). Lähtötaso sisältää ennakoimattomat menot, mikä selittää osittain eron verrattuna todelliseen edistymiseen. 4.2.Slovakia – Bohunice-ohjelma Bohunice V1 ‑ydinvoimalassa on kaksi VVER 440/230 ‑tyyppistä reaktoria. Yksikkö 1 suljettiin vuonna 2006 ja yksikkö 2 vuonna 2008. Kolmesta ydinvoimalaitosten käytöstäpoiston avustusohjelmasta Bohunice-ohjelma on edistynyt pisimmälle. Siitä voi hyvinkin tulla ensimmäinen loppuun saatettu VVER-reaktorin käytöstäpoisto-ohjelma koko maailmassa. Bohunice V1 ‑laitoksen käytöstäpoistosta vastaa Slovakian talousministeriön hallinnollisessa valvonnassa oleva Jadrová a vyrațovacia spoločnosť (JAVYS). Sen tehtäviin kuuluu Slovakian alueella sijaitsevien ydinlaitosten turvallinen käytöstäpoisto sekä käytetyn ydinpolttoaineen ja radioaktiivisen jätteen huolto. Vuoden 2021 aikana JAVYS ja sen toimeksisaajat tekivät erittäin merkittävää työtä reaktoreiden dekontaminoimiseksi ja purkamiseksi. Reaktorin komponentit ja paineastiat paloiteltiin, dekontaminoitiin ja pakattiin. Myös 12 höyrygeneraattoria, joista jokainen on valmistettu 145 tonnista terästä, purettiin siten, että vuoden lopussa kahdeksan höyrygeneraattoria oli täysin paloiteltu, dekontaminoitu ja pakattu. Merkittävintä on, että dekontaminaatioprosessit optimoitiin niin pitkälle, että yli 95 prosenttia metalleista saatiin vapautettua ei-radioaktiivisena materiaalina, joten yli 1 800 tonnia metallijätettä toimitettiin kierrätykseen. Vaikka kenttätyöt etenivät melko tyydyttävällä vauhdilla, JAVYS joutui tarkistamaan ohjelman kokonaisaikataulua ja siirtämään ohjelman päättymispäivää vuoteen 2027. Tämä kahden vuoden pidennys johtuu siitä, että aiemmin asetetut lieventämistoimenpiteet kriittisellä polulla olleen aiemman hankkeen viivästymisen korjaamiseksi eivät olleet niin tehokkaita kuin alun perin odotettiin. JAVYS esitti useita skenaarioita, joita kaikki sidosryhmät, mukaan lukien komissio, arvioivat kriittisesti. Hyväksytyssä skenaariossa tavoiteltu päättymispäivä asetettiin lopulta vuodelle 2027 ilman lisäkustannuksia. Sen sijaan Bohunice-ohjelman lopulliset määrärahat supistettiin 1 237 miljoonasta eurosta 1 220 miljoonaan euroon, sillä useat hankkeet oli saatu päätökseen ja niihin liittyviä ennakoimattomia menoja voitiin vähentää. Ohjelman loppuunsaattaminen vuonna 2027 on mahdollista, mutta myös hyvin haastavaa, ja strategisen tason riskit on tunnistettu ja arvioitu, jotta voidaan valvoa hankkeiden oikea-aikaista toteuttamista.

Kaaviosta 4 käy ilmi tehdyn työn määrä (ansaittu arvo) suhteessa suunnitelmaan (lähtötaso). Parhaillaan viimeistellään tarkistettua yksityiskohtaista käytöstäpoistamissuunnitelmaa, jota käytetään uutena lähtökohtana ja jossa otetaan huomioon uusi päättymispäivä. 4.3.Liettua – Ignalina-ohjelma Ignalinan ydinvoimalassa on kaksi RBMK 1500 ‑tyyppistä reaktoria. Yksikkö 1 suljettiin vuonna 2004 ja yksikkö 2 vuonna 2009. Liettualla ei ole käytössä muita ydinreaktoreita. Käytöstäpoiston kohteena olevista laitoksista ja vuodesta 2019 lähtien myös loppusijoituslaitoksista vastaa valtionyhtiö Ignalinan ydinvoimala (INPP), joka on Liettuan energiaministeriön hallinnollisessa valvonnassa oleva toiminnanharjoittaja. Vuoden 2021 loppuun mennessä ohjelmassa oltiin edetty huomattavasti käytetyn polttoaineen poistamisessa reaktorirakennuksista ja sen siirtämisessä väliaikaiseen kuivavarastoon, jonka täyttäminen oli lähes saatu loppuun (kaavio 5, yksi säiliö jäljellä 191:stä). Tämä on merkittävä virstanpylväs ydinturvallisuuden parantamisen ja säteilyriskin vähentämisen kannalta, ja se mahdollistaa reaktorisydänjärjestelmien purkamisen. Samaan aikaan INPP on alkanut puhdistaa, tyhjentää ja dekontaminoida käytetyn polttoaineen altaita. Ignalinan reaktorien purkaminen on teknologinen haaste, sillä suurta reaktorin grafiittisydäntä ei ole koskaan ennen purettu. Ensimmäisessä vaiheessa, joka alkoi vuonna 2020 ja joka jatkuu vuoteen 2027, INPP poistaa kaikki oheiskomponentit reaktorikuiluista. Seuraavassa vaiheessa grafiitin, metallirakenteiden ja täytemateriaalin poistamiseksi kuiluista ja säteilytetyn jätteen väliaikaista varastointia varten tarkoitetun laitoksen sisällön poistamiseksi laaditaan suunnitelma, jonka pohjaksi erilaisia vaihtoehtoja kartoitetaan selvityksillä. Vuonna 2021 käynnistettiin vaihtoehtoja kartoittavaa selvitystä koskevat tarjouspyynnöt, ja sopimukset on tarkoitus tehdä kuluvan vuoden aikana. Tämä hidas prosessi on viivästyttänyt kokonaisaikataulua entisestään ohjelman sidosryhmien monimutkaisten hankintavalmistelujen vuoksi. Suunnitteluvaiheen viivästymisen ja hankkeen ainutlaatuisuuden takia ohjelman päättymispäivä on arvioitava uudelleen vaihtoehtoja kartoittavan selvitysvaiheen lopussa. INPP ei pystynyt saattamaan matala- ja keskiaktiivisten polttoaineiden maanpinnan läheisyyteen sijoitettavan loppusijoituslaitoksen rakentamista koskevaa hankintamenettelyä päätökseen suunnitellusti erään tarjouskilpailun ulkopuolelle jääneen tarjoajan nostaman kanteen vuoksi. INPP sai kuitenkin päätökseen erittäin matala-aktiivisen lyhytikäisen jätteen kaatopaikkalaitoksen rakentamisen, ja ensimmäinen kuormaus on tarkoitus toteuttaa kuluvana vuonna. Näiden laitosten valmistuttua INPP:llä on käytössään kaikki tarvittavat välineet lyhytikäisen radioaktiivisen jätteen loppusijoittamiseksi käytöstäpoistosuunnitelman mukaisesti. Asiaankuuluvien sääntelyelinten valvonnassa kehitetään parhaillaan suunnitelmaa bituminoidun jätteen varastointiholvien muuttamiseksi loppusijoituspaikaksi. Ohjelman tuloksellisuuden lähtötasoa ei ole muutettu, ja ohjelman päättymisajankohta on edelleen vuosi 2038. Kaaviosta 6 käy ilmi tehdyn työn määrä (ansaittu arvo) suhteessa suunnitelmaan (lähtötaso). 4.4.JRC – Käytöstäpoisto- ja jätehuolto-ohjelmat Pandemia- ja sopimusongelmat viivästyttivät Isprassa käynnissä olevien jätehuoltolaitosten rakentamista, ja tarkemmin sanottuna bitumisoitujen rumpujen talteenottolaitoksen ja kiinteän matala-aktiivisen jätteen immobilisointiin tarkoitetun laastiaseman (grouting station) rakentamista. Isprassa laastiaseman rakentaminen viivästyi merkittävästi valitun toimeksisaajan heikon suorituskyvyn vuoksi, ja se työskentelee edelleen toteutussuunnittelun loppuunsaattamiseksi, vaikka suunnittelun oli saman urakoitsijan vuoden 2021 alussa antaman aikataulun mukaan määrä valmistua huhtikuuhun 2021 mennessä. Sopimus irtisanotaan ja käynnistetään uusi tarjouspyyntö, joka kattaa suunnittelun jäljellä olevat osat ja laitoksen rakentamisen. Tämä viivästyttää laitoksen käyttöönottoa yhteensä 3–4 vuotta, mikä vaikuttaa jätehuoltoon ja lopulta myös purkamistoimiin. Talteenottolaitoksen työt aloitettiin helmikuussa 2021 kaivutöillä ja työmaan valmisteluilla. Laitoksen kaivauspihalta löytyi irtonaista ja pussitettua jätettä, vaikka laajassa alustavassa karakterisoinnissa ei havaittu viitteitä kontaminaatiosta, minkä vuoksi työt jouduttiin keskeyttämään. Loppuosa vuodesta 2021 käytettiin kunnostustoimien suunnitteluun, mukaan lukien tiedotus ja keskustelu toimivaltaisten viranomaisten kanssa, kaikkien jätteiden talteenotto ja karakterisointi sekä maaperän karakterisointi. Työmaan työt käynnistetään uudelleen vuoden 2022 puolivälissä, ja laitos valmistuu vuoden 2023 puolivälissä.

Ispra – talteenottolaitoksen kaivuutyömaa Ispra – kuumakammioiden dekontaminaatio LCSR:ssä Väliaikaisen varastotilan toimilupaa muutettiin ja se hyväksyttiin vuonna 2021 siten, että tilaan voidaan sijoittaa pakkaamatonta erittäin matala-aktiivista jätettä. Testien toteuttamisen jälkeen toiminnan odotetaan alkavan vuoden 2022 alussa. Sopimukset on allekirjoitettu säteilytetyn ydinmateriaalin pitkäaikaisvarastointimahdollisuuksien arvioimiseksi Ispran laitosalueen ulkopuolella, jolloin vältytään suuritöiseltä kuivavarastointilaitoksen rakentamiselta laitosalueelle. Nämä tutkimukset saadaan päätökseen vuoden 2022 puolivälissä. Säteilytetyn ydinmateriaalin väliaikaiseen turvalliseen varastointiin tarkoitettu turvallinen kuljetusalue (transit safe area) INE:ssä on otettu käyttöön toukokuussa 2021. Käytöstäpoistoa edeltävät toimet ovat edistyneet hyvin monissa laitoksissa. Merkittävä määrä lahjoitettuja syklotronin (joka on yksi näistä laitoksista) komponentteja kuljetettiin Prahan yliopistoon marraskuussa 2021, ja komponenttien poistaminen saatiin päätökseen vuoden 2022 alussa, minkä lisäksi sillä välin valmisteltiin toimilupa-asiakirjoja toimiluvan peruuttamista varten. LCSR:ssä (kuumalaboratorio) tehtiin tärkeitä käytöstäpoistoa edeltäviä puhdistustöitä, joissa puhdistettiin ja karakterisoitiin gammakuvauksella kaikki kuumakammiot, jotka on nyt dekontaminoitu sellaiselle tasolle, että toimija voi käyttää niitä suoraan. Puhdistusta jatketaan vuonna 2022 laitoksen aktiivisten säiliöiden dekontaminaatiolla. Tällä välin toimiluvan peruuttamista koskevien asiakirjojen valmistelu on käynnissä. Vuoden 2019 lopussa toimitettu INE:n maailmanlaajuinen käytöstäpoisto odottaa edelleen hyväksyntää, ja sitä päivitetään parhaillaan turvallisen kuljetusalueen käyttöönoton ja vuoden 2020 lakimuutoksen (ks. jäljempänä) huomioon ottamiseksi, mutta toimivaltaisten viranomaisten kanssa on ollut merkittävää vuorovaikutusta ympäristövaikutusten arvioinnin osalta. Vuodelle 2022 on suunniteltu merkittäviä käytöstäpoistoa edeltäviä toimia. Italiassa vuonna 2020 annetun ydinalan toimintaa säätelevän uuden lainsäädännön vuoksi kaikki nykyiset Ispran laitosalueen ydintoimintaluvat on saatettava ajan tasalle, mikä edellyttää huomattavia toimilupa- ja dokumentointitoimia. Määräaika kaikkien asiakirjojen toimittamiselle on elokuu 2022, mikä koskee jo syklotronitoimilupaa. Toinen tärkeä asiakirja, joka odottaa hyväksyntää, on toimintasuunnitelma metallijätteen käsittelystä sulattamalla. Toimivaltaisten viranomaisten kanssa käytyjen keskustelujen mukaan hyväksynnän odotetaan tapahtuvan vuoden 2022 puolivälissä. Kaaviossa 8 esitetään JRC-Isprassa tehdyn työn määrä (ansaittu arvo) suhteessa suunnitelmaan (vuosien 2018 ja 2021 lähtötasot). Muilla laitosalueilla toteutuksen edistyminen saavutetaan toteuttamalla tiettyjä pienempiä hankkeita, jotka toteutetaan ydintutkimuslaitosten ollessa vielä toiminnassa. JRC-Pettenissä on tehty puitesopimus alankomaalaisen NRG-yhtiön kanssa aiemmista kokeista peräisin olevan aiemmin kertyneen radioaktiivisen jätteen hävittämisestä. JRC pitää säännöllisesti yhteyttä alankomaalaisiin sidosryhmiin suurvuoreaktorin tulevan käytöstäpoiston osalta. JRC-Karlsruhessa teetettiin toteutettavuustutkimus kertyneiden rumpujen karakterisoinnista ja tehtiin uusi sopimus hansikaskaappien purkamisesta.



5.Tietämyksen levittäminen Vuodesta 2021 alkaen tietämyksen levittämisestä on tullut asetuksissa nimenomainen tavoite, ja siinä edellytetään, että ohjelmista saadut kokemukset ja opetukset jaetaan EU:n sidosryhmien kesken. Yhteinen tutkimuskeskus (JRC) on valtuutettu edistämään levittämistä. Tätä varten JRC on suunnitellut perustavansa tietämyksen vaihtoa ja levittämistä varten digitaalisen alustan, joka soveltuu asetusten asiaankuuluvien tavoitteiden saavuttamiseen. Alusta kehitetään kolmessa vaiheessa. Valmisteluvaiheessa luodaan alustan perusta määrittelemällä EU:n sidosryhmien tarpeita vastaavat tietotuotteet ja ottamalla käyttöön rakenne ja välineet niiden hallinnoimiseksi. Pilottivaiheessa (2022–2023) kehitetään ja jaetaan joitakin tietotuotteita. Pilottivaiheen tulosten perusteella käynnistetään operatiivinen vaihe (2024), jossa kehitettyjä tietotuotteita vaihdetaan ja jaetaan säännöllisesti kaikkien sidosryhmien kanssa. Edistymisestä raportoidaan JRC:n vuotuisissa toimintakertomuksissa. JRC seuraa samanaikaisesti alustan perustamisen kanssa muiden tietämyksen jakamista koskevien aloitteiden kehittymistä kansainvälisten järjestöjen, kuten IAEA:n ja OECD-NEA:n, johtamien nykyisten verkostojen kautta. Ydinvoimalaitosten käytöstäpoiston avustusohjelmien käytöstäpoistosta vastaavat toimivat ovat sitoutuneet kehittämään vuosittain tietyn tietotuotteen, jotta viime vuosina kertynyt tietämys olisi saatavilla. Jokainen tietotuote on valmistellun tietämyksen konkreettinen tuotos (muun muassa asiakirja, palvelu tai tapahtuma), joka mahdollistaa valittujen käyttäjien toiminnan. Vuonna 2021 Bohunice-ohjelmassa kehitettiin tietämyksen jakamista koskeva tuote ”V1 NPP Conceptual Decommissioning Plan and what was next”. Siinä jaetaan yksityiskohtaisen esityksen muodossa JAVYSin kokemukset ydinlaitosten käytöstäpoiston alkuvaiheen hankkeista, jotka koskevat käyttöönottoa, suunnittelua, kustannuslaskentaa ja toimilupien myöntämistä, ja sitä voidaan käyttää käytöstäpoistohankkeiden hallinnoinnin kaikilla tasoilla. Kozloduy-ohjelmassa kehitettiin tietämyksen jakamista koskeva tuote käyttäen kolmiulotteista mallia ja yhtenäistä tietomallia valvotuista alueista, mikä mahdollistaa käytännön kokemuksen ja antaa yksityiskohtaista tietoa purkamistoimien ja materiaalinhallintatöiden suunnittelusta ja toteutuksesta.

Ignalina-ohjelmassa kehitetty tietotuote on tekninen raportti, jossa analysoidaan erilaisia nestemäisen radioaktiivisen jätteen käsittelytekniikoita ja verrataan bitumisointia ja sementointia. JRC levittää nämä kolme tietotuotetta vuonna 2022 EU:n ydinlaitosten käytöstäpoistoalan toimijoiden hyödyksi.



6.Tarjouskilpailusta johtuvat toiminnot Asetuksissa (10 artiklan 3 kohta) edellytetään, että komissio raportoi vuosittain tarjouskilpailusta johtuvien toimintojen osuudesta. Taulukossa 4 esitetään EU:n rahoituksen kokonaismäärä, jonka talousarvion toteuttamisesta vastaavat elimet ovat sitoneet vuoden 2014 ja joulukuun 2021 välisenä aikana allekirjoitettujen sopimusten tai avustusten perusteella. Taulukossa erotetaan toisistaan tarjouskilpailusta johtuvat toiminnot ja toiminnot, jotka eivät ole avoimia kilpailulle, kuten nykyisten sopimusten muutokset sekä käytöstäpoistosta vastaaville toimijoille palkkoihin, pienhankintoihin ja radioaktiivisen jätteen huoltoon annettavat suorat avustukset. Kilpailumenettelyt Ei avoin kilpailulle Yhteensä (euroa) Sopimukset [Muutokset] Sopimukset Avustukset Kozloduy-ohjelma 87 %

[24 %] 4 % 9 % 389 446 866 Bohunice-ohjelma 91 %

[33 %] 9 % – 379 109 791 Ignalina-ohjelma 33 %

[29 %] 3 % 64 % 377 098 468 Vuonna 2021 JRC on käyttänyt täysimääräisesti 32,4 miljoonaa euroa maksusitoumusmäärärahoja. Pandemia on vaikuttanut käynnissä olevien hankkeiden toteuttamiseen. Maksuja on lykätty ja hankkeita on jatkettu.



7.Päätelmät Ydinvoimalaitosten käytöstäpoiston avustusohjelmat etenivät edelleen tuloksellisesti vuonna 2021 ja vähensivät asteittain EU:n kansalaisille aiheutuvia säteilyriskejä. Viivästykset ovat kuitenkin kasautumassa, ja Bohunice-ohjelman aikataulua on jo jouduttu arvioimaan uudelleen. Lieventämistoimenpiteitä voidaan tarvita Kozloduy-ohjelman aikataulun stressitestin jälkeen. Ignalinan osalta ohjelman päättymispäivän ja vuoden 2027 jälkeisen rahoitustarpeen ratkaisee reaktorien purkamisen teknisen toteutustavan valinta. Näistä takaiskuista huolimatta EU:n rahoitustuen riittävyys ohjelmille vuosien 2021–2027 monivuotisen rahoituskehyksen aikana ei ole kyseenalainen. JRC:n ohjelmaan ovat vaikuttaneet käytöstäpoistotyön etenemisen kannalta välttämättömien oheislaitosten rakentamisen ja käyttöönoton viivästyminen, ennalta arvaamattomien aiemmin kertyneiden jätteiden löytyminen talteenottolaitoksen kaivauspihalta sekä vaikeudet päästä laitosalueille covid-19-pandemian aikana. Edellä ja aiemmissa jaksoissa ilmoitetut viivästykset ovat näkyneet suunniteltua alhaisempana rahoituksen käyttöasteena. Jos tämä suuntaus jatkuu, komissio voi harkita näiden ohjelmien rahoitussuunnitelmien mukauttamista vuotuisen talousarviomenettelyn yhteydessä. Vuonna 2022 on luvassa lisää merkittäviä edistysaskelia: Kozloduy-ohjelma Øplasmasulatuslaitos aloittaa täyden toiminnan, ja tämän myötä syntyy asiaan liittyvää osaamista; Øreaktorirakennuksen suurten osien dekontaminointi ja purkaminen; Bohunice-ohjelma